**Դենիել Գրիեգորի Շեթելա** (իսպ.՝ Daniel Gregory Szetela,հունիսի 17, 1987(1987-06-17) կամ հունիսի 7, 1987(1987-06-07), Փասայք), ամերիկացի ֆուտբոլիստ, «Նյու Յորք Կոսմոս» ակումբի կիսապաշտպան։ Պեկինի օլիմպիական խաղերի մասնակից։

Ակումբային կարիերա
------------------

Շեթելան ֆուտբոլով սկսել է զբաղվել Այ Էմ Ջի ակադեմիայում։ 2004 թվականին պայմանագիր է ստորագրել լիգայի հետ։ Այն պատճառով, որ նա պայմանագիր է կնքել դրաֆտի ավարտից հետո, նրա նկատմամբ իրավունքները տրամադրվել են ակումբներին վիճակահանության հիման վրա։ Այսպիսով Դենին հայտնվել է «Կոլամբուս Կրյու» ակումբում, չնայած ուզում էր հանդես գալ «Նյու Յորք Ռեդ Բուլզ» ակումբի կազմում։ Նույն թվականին թիմի կազմում նորամուտ է ունեցել Ֆուտբոլի բարձրագույն լիգայում։ 2006 թվականի Շեթելան վնասվածք է ստացել է և կարողացել է մասնակցել ընդամենը չորս մրցախաղի։ 2007 թվականի ամռանը Շեթելան տեղափոխվել է իսպանական «Ռասինգ Սանտանդեր» ակումբ։ Նոյեմբերի 14-ին Ֆուտբոլի Իսպանիայի գավաթում «Մալագա» ակումբի դեմ մրցախաղում նորամուտ է ունեցել նոր թիմի կազմում։ 2008 թվականի ամռանը խաղային պրակտիկա ստանալու համար Դենին վարձակալության իրավունքով տեղափոխվել է իտալական «Բրեշիա» ակումբ։ Օգոստոսի 30-ին «Էմպոլի» ակումբի դեմ մրցախաղում նա նորամուտ է ունեցել Սերիա B-ում։ Հոկտեմբերի 18-ին «Տրիեստինա» ակումբի դեմ խաղում Շեթելան խփել է իր առաջին գոլը «Բրեշիա» ակումբի կազմում։

2009 թվականի հուլիսի 15-ին Դենին վերադառնալով Միացյալ Նահանգներ՝ պայմանագիր է կնքել «Դի Սի Յունայթեդ» ակումբի հետ։ Հուլիսի 26-ին «Սան Խոսե Էրթքվեյքս» ակումբի դեմ մրցախաղում նորամուտ է ունեցել նոր ակումբի կազմում։ 2010 թվականի փետրվարին Շեթելան ծնկի վնասվածք է ստացել։

2011 թվականին Դենին ծնկի երեք վիրահատություն է տարել և նրան փոխպատվաստել են մենիսկ դոնորից։ Երկու տարվա վերականգնումից հետո նա վերադարձել է ֆուտբոլ՝ դառնալով «Այքոն» ակումբի ֆուտբոլիստ։ 2013 թվականի ամռանը Շեթելան լիարժեք պայմանագիր է կնքել «Նյու Յորք Կոսմոս» ակումբի հետ։ Օգոստոսի 11-ին «Տամպա Բեյ Ռաուդիս» ակումբի դեմ մրցախաղում նա նորամուտ է ունեցել NASL-ում։ Հոկտեմբերի 13-ին «Կարոլինա Ռեյլհոկս» ակումբի դեմ խաղում Շեթելան խփել է իր առաջին գոլը «Նյու Յորք Կոսմոս» ակումբի կազմում։ 2016 թվականի մրցաշրջանի վերջում «Կոսմոս» ակումբը սկսել է ֆինանսական խնդիրներ ունենալ և ակումբի խաղացողներն ու մարզչական շտաբը ազատ են արձակվել։ 2016 թվականի դեկտեմբերի 26-ին Շեթելան պայմանագիր է կնքել NASL-ի նոր կազմավորված «Սան Ֆրանցիսկո Դելտաս» ակումբի հետ։ Սակայն, նոր ներդրողի գալուց հետո «Նյու Յորք Կոսմոս» ակումբը գնել է խաղացողին։ 2018 թվականի մրցաշրջանի չեղարկելուց հետո Շեթելան մնացել է «Նյու Յուրք Կոսմոս» ակումբի համակարգում՝ տեղափոխվելով National Premier Soccer League-ի Բ թիմ։

Միջազգային կարիերա
------------------

2003 թվականի ԱՄՆ-ի պատանեկան հավաքականի կազմում Շեթելան մասնակցել է Ֆինլանդիայում աշխարհի պատանեկան առաջնությանը։ 2005 թվականին ԱՄՆ-ի երիտասարդական հավաքականի կազմում նա մասնակցել է Նիդերլանդներում աշխարհի երիտասարդական առաջնությանը, իսկ երկու տարի անց՝ Կանադայի մրցախաղում։ 2008 թվականին ԱՄՆ-ի օլիմպիական հավաքականի կազմում Դենին մասնակցել է Պեկինի օլիմպիական խաղերին։ Մրցախաղում նա խաղացել է Նիգերիայի և Ճապոնիայի ակումբների դեմ մրցախաղերում։

2007 թվականի հոկտեմբերի 17-ին Շվեյցարիայի ֆուտբոլի ազգային հավաքականի դեմ ընկերական խաղում Շեթելան նորամուտ է ունեցել Միացյալ Նահանգների ֆուտբոլի ազգային հավաքականի կազմում՝ երկրորդ խաղակեսում փոխարինվելով Էդի Լյուիսին։

Ձեռքբերումներ
-------------

Ամերիկայի Միացյալ Նահանգներ Նյու Յորք Կոսմոս
* NASL-ի չեմպիոն (3)՝ 2013, 2015, 2016
* NASL-ի կանոնավոր առաջնության հաղթող (2)՝ 2015 (գարուն), 2016 (աշուն)

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  worldfootball.net(բազմ․)
3. ↑  «Эмполи VS. Брешиа 2:2» (անգլերեն). soccerway.com. 2008 թ․ օգոստոսի 30.
4. ↑  «Брешиа VS. Трестина 3:2» (անգլերեն). soccerway.com. 2008 թ․ հոկտեմբերի 18.
5. ↑  «D.C. United acquires Danny Szetela via allocation» (անգլերեն). D.C. United. 2009 թ․ հուլիսի 15. Վերցված է 2019 թ․ դեկտեմբերի 26-ին.
6. ↑  «Danny Szetela joins D.C. United» (անգլերեն). SBI Soccer. 2009 թ․ հուլիսի 15. Վերցված է 2018 թ․ ապրիլի 20-ին.
7. ↑  «Сан-Хосе Эртквейкс VS. Ди Си Юнайтед 2:2» (անգլերեն). soccerway.com. 2009 թ․ հուլիսի 26.
8. ↑  «Тампа Бэй Раудис VS. Нью-Йорк Космос 0:0» (անգլերեն). soccerway.com. 2013 թ․ օգոստոսի 11.
9. ↑  «Нью-Йорк Космос VS. Каролина Рэйлхокс 4:0» (անգլերեն). soccerway.com. 2013 թ․ հոկտեմբերի 13.
10. ↑  Aaron West (2016 թ․ դեկտեմբերի 9). «NASL's New York Cosmos cease operations, terminate all player contracts» (անգլերեն). FOX Sports. Վերցված է 2017 թ․ ապրիլի 2-ին.
11. ↑  «Deltas Add Three More Players To Roster» (անգլերեն). NASL. 2016 թ․ դեկտեմբերի 26. Վերցված է 2017 թ․ ապրիլի 2-ին.
12. ↑  Peter Galindo (2017 թ․ հունվարի 26). «Cosmos bring back midfielder Danny Szetela» (անգլերեն). SBI Soccer. Վերցված է 2017 թ․ ապրիլի 2-ին.
13. ↑  «Нигерия (до 23) VS. США (до 23) 2:1» (անգլերեն). soccerway.com. 2008 թ․ օգոստոսի 13.
14. ↑  «Япония (до 23) VS. США (до 23) 0:1» (անգլերեն). soccerway.com. 2008 թ․ օգոստոսի 7.
15. ↑  «U.S. Men Defeat Switzerland 1-0 in Europe on 86th Minute Goal From Michael Bradley». *The Official Site of U.S. Soccer* (անգլերեն). 2007 թ․ հոկտեմբերի 17. Արխիվացված է օրիգինալից 2007 թ․ հոկտեմբերի 19-ին. Վերցված է 2007 թ․ հոկտեմբերի 19-ին.

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)
* Պրոֆիլը *transfermarkt.com* կայքում(անգլ.)
* Ֆուտբոլիստի էջը *worldfootball.net* կայքում(անգլ.)
* Վիճակագրությունը *National Football Teams* կայքում(անգլ.)

* Ֆուտբոլիստի էջը *FootballDatabase.eu* կայքում(անգլ.)
* Ֆուտբոլիստի էջը *MLS* կայքում(անգլ.)
* Վիճակագրություն *FIFA*-ի կայքում(անգլ.)
* Профиль на сайте «Нью-Йорк Космос»(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · FootballDatabase.eu · MLS · National Football Teams.com · Soccerway · Transfermarkt (խաղացող) · worldfootball.net (խաղացող) · ՖԻՖԱ |

 |